《赠山人黎君宝》
宋代·傅大询

白云深处郁孤台，一卷青囊一酒杯。天在掌中旋日月，龙从足酒起风雷。

自知有分三公贵，未必何时万乘来。经过铃冈肯相访，柴门认取竹新栽。

作者简介：傅大询，字公谋，宋朝分宜（今属江西）人。分宜有铃岗，因以自号。与许及之（孝宗淳熙七年知分宜县）同时，许《涉斋集》卷七有 《谢傅公谋贺雪》 。